text: হোমী নুসেরওয়াঞ্জি সেঠনা (২৪ আগস্ট ১৯২৩ - ৫ সেপ্টেম্বর ২০১০) একজন ভারতীয় পরমাণু বিজ্ঞানী এবং রাসায়নিক প্রকৌশলী ছিলেন। ১৯৭৪ সালে পোখরান পরীক্ষণ এলাকায় সাংকেতিক নাম স্মাইলিং বুদ্ধ হিসাবে পরিচিত ভারতের প্রথম পারমাণবিক অস্ত্র পরীক্ষার পরিচালনার সময় পারমাণবিক শক্তি কমিশনের (ভারত) চেয়ারম্যান হিসাবে আন্তর্জাতিক খ্যাতি অর্জন করেন। তিনি ভারতের বেসামরিক পারমাণবিক কর্মসূচির পাশাপাশি পারমাণবিক বিদ্যুৎ কেন্দ্র নির্মাণের প্রাথমিক ও কেন্দ্রীয় ব্যক্তিত্ব ছিলেন। ১৯৯১ সালে তিনি মুম্বইয়ের নগরপাল হিসাবে নিযুক্ত হন।
  
  তিনি ১৯৭৫ সালে ভারত সরকার কর্তৃক দ্বিতীয় সর্বোচ্চ বেসামরিক খেতাব পদ্মবিভূষণ লাভ করেন।
  
  কর্মজীবনের শুরুর দিকে মোনাজাইট বালুকণা থেকে বিরল মৃত্তিকা আলাদা করার জন্য ভারতের কেরালার আলুয়াতে থোরিয়াম উত্তোলন কেন্দ্র স্থাপনের সম্পূর্ণ প্রযুক্তিক দায়িত্ব তাঁর উপর ন্যস্ত ছিল।
  
  প্রাথমিক জীবন এবং শিক্ষা
  ১৯৩৩ সালের ২৪ আগস্ট বোম্বাই (বর্তমানে মুম্বাই) -এ এক পার্সি পরিবারে সেঠনার জন্ম হয়। তিনি বোম্বায়ের ফোর্ট এর সেন্ট জেভিয়ার্স হাই স্কুল এবং মিশিগান বিশ্ববিদ্যালয় অ্যান আর্বার এ পড়াশোনা করেন।
  
  কর্মজীবন
  তিনি পারমাণবিক শক্তি কমিশনের প্রাক্তন চেয়ারম্যান, ১৯৭৬ সালে তিনি মহারাষ্ট্রের পুনেতে অবস্থিত মহারাষ্ট্র একাডেমি অব সায়েন্সের প্রথম চেয়ারম্যান নিযুক্ত হন।
  
  ট্রোম্বে পারমাণবিক কারিগরির প্রধান
  তিনি ভারতের ট্রোম্বেতে অবস্থিত পারমাণবিক গ্রেড ইউরেনিয়াম ধাতু উৎপাদনের জন্য কারখানা এবং থোরিয়াম কারখানা নির্মাণ কাজ সম্পন্ন করেন। তার প্রথম বড় ধরনের চ্যালেঞ্জিং দায়িত্ব ছিল ১৯৫৯ সালে ট্রোম্বেতে প্লুটোনিয়াম প্ল্যান্ট স্থাপন করা। এটি প্রকল্প প্রকৌশলী হিসাবে এইচ. এন. সেঠনার অধীনে সম্পূর্ণরূপে ভারতীয় বিজ্ঞানী এবং প্রকৌশলীদের দ্বারা পরিকল্পনা ও নির্মাণ করা হয়েছিল। ১৯৬৭ সালে ঝাড়খন্ডের যদুগুডায় ইউরেনিয়াম মিলটিও তার নির্দেশনারয় নির্মিত হয়েছিল। তিনি ১৯৫৬-৫৮ সালে কানাডা-ভারত রিঅ্যাক্টর নামে পরিচিত ৪০ মেগাওয়াট ক্ষমতা সম্পন্ন চুল্লিটির প্রকল্প পরিচালকও ছিলেন।
  
  ১৯৭৪ সালে ভারতের পারমাণবিক পরীক্ষা
  তিনি ১৯৭৪ সালের ১৮ মে ভারতের প্রজেক্ট স্মাইলিং বুদ্ধ সাংকেতিক নামে পরিচিত প্রথম শান্তিপূর্ণ পারমাণবিক বিস্ফোরণের পিছনের দিকনির্দেশক শক্তি ছিলেন এবং এরপর ১৯৭৫ সালে পরমাণু শক্তি কমিশনের তৎকালীন চেয়ারম্যান রাজা রামান্না এবং বাসন্তী দুলাল নাগচৌধুরী (ডিআরডিও এর প্রধান) পদ্মবিভূষণ পুরস্কার লাভ করেন।
  
  পুরস্কার
   ১৯৫৯: পদ্মশ্রী
   ১৯৬০: বিজ্ঞান ও প্রযুক্তিতে শান্তি স্বরূপ ভটনাগর পুরস্কার
   ১৯৬৬: পদ্মভূষণ
   ১৯৬৭: মিশিগান বিশ্ববিদ্যালয় সেসকুইসেন্টেনিয়াল পুরস্কার
   ১৯৭৫: পদ্মবিভূষণ
  
  তথ্যসূত্র
  
  বহিঃসংযোগ
   ১২৩ পারমাণবিক চুক্তিতে হোমী এন. সেঠনা দ্য হিন্দু.
  
  বিষয়শ্রেণী:১৯২৩-এ জন্ম
  বিষয়শ্রেণী:২০১০-এ মৃত্যু
  বিষয়শ্রেণী:ভারতীয় পরমাণু বিজ্ঞানী
  বিষয়শ্রেণী:ভারতীয় রাসায়নিক প্রকৌশলী
  বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:২০শ শতাব্দীর ভারতীয় রসায়নবিদ
  বিষয়শ্রেণী:মুম্বইয়ের নগরপাল
  বিষয়শ্রেণী:পার্সি ব্যক্তি
title: হোমী সেঠনা